Public procurement notice: Contract Award Notice
Published: 2024-07-01
Buyer: Elinkeino-, liikenne- ja ympäristökeskusten sekä työ- ja elinkeinotoimistojen kehittämis- ja hallintokeskus
Country: FI
Region: FI1D1
Contract type: Services
CPV classification: 72000000
Estimated value:  EUR

Technical requirements: KEHA keskus on kilpailuttanut ”Ratkaisukehityksen- ja ylläpidon asiantuntijapalvelut” nimisen puitejärjestelyn 30.9.2020 julkaistulla hankintailmoituksella. Puitejärjestelyn ennakoiduksi arvoksi on hankintailmoituksessa ilmoitettu 27 miljoonaa euroa. Puitejärjestelyssä on kolme osa-aluetta: Osa-alue 1: "Tietovaranto ja integraatiot", osa-alue 2: "Tietoalusta" ja osa-alue 3: "Sähköinen asiointi".

Nyt toteutettava sopimusmuutos koskee osa-aluetta 1: ”Tietovaranto ja integraatiot”. Tähän osa-alueeseen on valittu vain yksi toimittaja, Netum Oy, koska osa-alueelle saatiin vain yksi tarjous. Tämän osa-alueen ennakoiduksi arvoksi ilmoitettiin hankintailmoituksessa 9 miljoonaa euroa.

Puitejärjestelyn sopimuskausi on 6 vuotta, joten se päättyy 31.1.2027, ellei sitä ole irtisanottu sitä ennen. 

Julkisista hankinnoista ja käyttöoikeussopimuksista annetun lain (hankintalaki) 136 § 1 mom. mukaan olennaiset sopimusmuutokset ovat kiellettyjä. KEHA keskus on tunnistanut, että vaikka hankintailmoituksessa on ilmoitettu ainoastaan ennakoitu arvo, on avoimuusperiaatteen mukaista ilmoittaa ennakoidun arvon ylittymisestä Hilma ilmoituskanavassa.

Hankintalain 136 §:n 2. momentissa säädetään hankintasopimuksen muuttamisesta seuraavasti:

”Sen estämättä, mitä 1 momentissa säädetään, hankintasopimukseen ja puitejärjestelyyn voidaan tehdä muutos ilman uutta hankintamenettelyä, jos:

….

2) alkuperäisen sopimuskumppanin on tarpeen suorittaa lisätöitä tai -palveluja taikka ylimääräisiä tavarantoimituksia, jotka eivät sisältyneet alkuperäiseen sopimukseen, ja jos sopimuskumppanin vaihtaminen ei ole mahdollista taloudellisista tai teknisistä syistä ja aiheuttaisi merkittävää haittaa tai kustannusten merkittävää päällekkäisyyttä hankintayksikölle;

3) muutoksen tarve johtuu olosuhteista, joita huolellinen hankintayksikkö ei ole voinut ennakoida eikä muutos vaikuta hankintasopimuksen yleiseen luonteeseen;

….”

TE-palvelujen toteutusvastuu siirtyy Työvoimapalveluiden järjestämisestä annetun lain (383/2023) 5 §:n mukaan valtiolta kunnille vuoden 2025 alusta lähtien. Tämä merkittävä uudistus edellyttää muutoksia työvoimapalveluiden järjestämiseen liittyviin tietojärjestelmiin. Nykyiset järjestelmät ovat lisäksi elinkaarensa päässä. Nykyisen asiakastietojärjestelmä URAn ja sen verkkoasiointipalvelujen korvaajiksi KEHA-keskus on toteuttamassa uusia ja korvaavia järjestelmiä TE-Digi hankkeen kautta. TE-Digi hanke toteuttaa yhtä suurimmista järjestelmäkehityshankkeista valtakunnallisessa mittakaavassa. Netum Oy:n toimeksianto liittyy keskeisesti ns. TE-Digi hankkeeseen, sillä toimeksiannot liittyvät nykyisiin ja korvaaviin tietojärjestelmiin. TE-Digi hankkeen aikataulu on lainsäädännöstä johtuen tiukka, eikä se kestä mahdollisia viivästyksiä. Työvoimapalveluiden järjestämisestä annettu laki astuu voimaan sekä uudet työvoimaviranomaiset aloittavat lakisääteisen toimintansa 1.1.2025. Nykyisten ja kehitettävien järjestelmien kokonaisuus tulee olla uusien työvoimaviranomaisten käytössä 1.1.2025 alkaen. 

TE-Digi hankkeen tuottamien järjestelmien käyttöönottoja jatketaan vuoden 2025 loppuun saakka. TE-Digin käyttöönottoja toteutetaan vaiheittain ja 3 vaihe saadaan vuoden 2024 loppuun mennessä käyttöönotettua, mutta 4 vaiheen käyttöönotto on ajoitettu vuodelle 2025. KEHA keskuksella on työvoimapalveluiden järjestämisestä annetun lain 120 §:n mukainen vastuu työvoimapalvelujen valtakunnallisen tietovarannon, palvelualustan ja asiakastietojärjestelmäkokonaisuuden kehittämisestä ja ylläpidosta. Uusilla työvoimaviranomaisilla on saman pykälän mukainen velvollisuus käyttää työvoimapalvelujen toimeenpanossa valtakunnallista tietovarantoa, palvelualustaa ja asiakastietojärjestelmäkokonaisuutta.


Winner: Netum Oy
Award value: 4500000